CELEX: 62011CN0224
Language: sk
Date: 2011-05-13 00:00:00
Title: Vec C-224/11: Návrh na začatie prejudiciálneho konania, ktorý podal Naczelny Sąd Administracyjny (Poľská republika) 13. mája 2011 — BGŻ Leasing Sp. z o.o./Dyrektor Izby Skarbowej w Warszawie

23.7.2011   
            
            
               SK
            
            
               Úradný vestník Európskej únie
            
            
               C 219/8
            
         Návrh na začatie prejudiciálneho konania, ktorý podal Naczelny Sąd Administracyjny (Poľská republika) 13. mája 2011 — BGŻ Leasing Sp. z o.o./Dyrektor Izby Skarbowej w Warszawie
   (Vec C-224/11)
   2011/C 219/11
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania pred vnútroštátnym súdom
   
   
      Žalobkyňa: BGŻ Leasing Sp. z o.o.
   
      Žalovaný: Dyrektor Izby Skarbowej w Warszawie
   
      Prejudiciálne otázky
   
   
               1.
            
            
               Má sa článok 2 ods. 1 písm. c) smernice Rady 2006/112/ES z 28. novembra 2006 o spoločnom systéme dane z pridanej hodnoty (1) vykladať tak, že službu poistenia predmetu leasingu a službu leasingu treba považovať za oddelené služby, alebo za jednu zloženú službu leasingu?
            
         
               2.
            
            
               V prípade odpovede na vyššie uvedenú otázku v tom zmysle, že službu poistenia predmetu leasingu a službu leasingu treba považovať za oddelené služby, má sa článok 135 ods. 1 písm. a) v spojení s článkom 28 smernice Rady 2006/112/ES z 28. novembra 2006 o spoločnom systéme dane z pridanej hodnoty vykladať tak, že služba poistenia predmetu leasingu je oslobodená od dane, v prípade ak leasingový prenajímateľ poisťuje predmet leasingu, prenášajúc náklady tohto poistenia na leasingového nájomcu?
            
         
      (1)  Ú. v. EÚ L 347, s. 1.